
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на задание и разрешение за изработване на Подробен устройствен план – План за улична регулация на обслужваща улица за осигуряване на транспортен достъп до поземлени имоти в с.о. „Батака“ и Подробен устройствен план – План за регулация и застрояване за ПИ №506.31 по ПНИ на с.о. „Батака“, в устройствена зона 1/Ов, съгласно ОУП на с. Твърдица.  
УВАЖАЕМИ ОБЩИНСКИ СЪВЕТНИЦИ,

Със заявление вх.№ 94-01-12939/4/07.10.2014г. от Веско Петров Колев  е внесено искане за разрешаване изработване на Подробен устройствен план – План за улична регулация на обслужваща улица за осигуряване на транспортен достъп до ПИ №506.31  в с.о. „Батака“ и Подробен устройствен план – План за регулация и застрояване за ПИ №506.31  по ПНИ на с.о. „Батака“, в устройствена зона 1/Ов, съгласно ОУП на с. Твърдица, Община Бургас. 
Съгласно действащ ОУП на землището на с.Твърдица, одобрен с Решение №28/18.02.2009г. на Общински съвет – Бургас, с.о. „Батака“ попада в устройствена зона 1/Ов – рекреационна устройствена зона, предназначена за вилен отдих, с показатели за застрояване, както следва: Плътност до 15%, Кинт до 0,5, Височина до 7.00м. и Озеленяване до 60%. 
Необходимостта от изработване на ПУП-ПУР се налага с цел осигуряване транспортно обслужване в границите на устройствената зона. Към момента достъпът до ПИ се осъществява през имоти с предвиждане и начин на трайно ползване – за улици, без действаща регулация. На обслужващата улица следва да се осигури необходимия габарит, съгласно нормативните изисквания, при условията на чл.16, ал.7 от ЗУТ.

Предложеното трасе по ПУП-ПУР е в обвръзка със съществуващ общински път Бургас-Твърдица. Към заданието за изработване на ПУР е представен опорен план с посочен обхватът на разработка.

Съгласно представеното техническо задание с предложение за ПУП-ПУР за обслужваща улица, се предвижда трасето на същата да попадне ПИ №818 по ПНИ на с.о. „Батака“, собственост на Община Бургас, с начин на трайно ползване за улица.  

В прилежащата територия няма влезли в сила ПУП.
С представеното техническо задание и предложението за изработване на ПУП-ПРЗ се цели урегулиране на ПИ с №506.31 по ПНИ на с.о.“Батака“, обособяване на УПИ за ПИ №506.31, с отреждане „за вилно строителство“ и предвидено застрояване, с показатели в съответствие с допустимите за устройствена зона 1/Ов по ОУП на с. Твърдица. 

С писмо изх.№ 4556/31.07.2014г. РИОСВ-Бургас дава положително становище по предложението за ПУП-ПРЗ и ПУП-ПУР и уведомява за липсата на необходимост от провеждане на процедура по извършване на ЕО/ОВОС и на оценка на съвместимостта на планове, програми, проекти и инвестиционни предложения с предмета и целите на опазване на защитените зони.

Искането е разгледано на заседание на ОЕСУТ и с решение, обективирано в Протокол №35/19.11.14г., по т.5 от дневния ред ОЕСУТ счита, че са налице условията на чл.124а, ал.1 от ЗУТ за разрешаване изработване на Подробен устройствен план – План за улична регулация на обслужваща улица за осигуряване на транспортен достъп до поземлени имоти в с.о. „Батака“, в обвръзка с общински път Бургас - Твърдица и Подробен устройствен план – План за регулация и застрояване за ПИ №506.31 по ПНИ на с.о. „Батака“, с. Твърдица, при условията на чл.16 от ЗУТ. 
Предвид гореизложеното и на основание чл.21, ал.1, т.11 от ЗМСМА, чл.124а, ал.1 и ал.5, чл.124б, ал.1 от ЗУТ, при условията на чл.16 от ЗУТ, съгласно писмо с изх.№ 4556/31.07.2014г. на РИОСВ-Бургас и като взех предвид решение на ОЕСУТ, изразено с Протокол №35/19.11.2014г предлагам, Общински съвет Бургас да вземе следното:

РЕШЕНИЕ:

              На основание чл.21, ал.1, т.11 от ЗМСМА, чл.124а, ал.1 и ал.5, чл.124б, ал.1, при условията на чл.16 от ЗУТ, Общински съвет Бургас одобрява задание и разрешава изработване на Подробен устройствен план – План за улична регулация /ПУП-ПУР/ на обслужваща улица за осигуряване на транспортен достъп до поземлени имоти в с.о. „Батака“, в обвръзка с общински път Бургас - Твърдица и Подробен устройствен план – План за регулация и застрояване /ПУП-ПРЗ/ за ПИ №506.31 по ПНИ на с.о. „Батака“, в устройствена зона 1/Ов, съгласно ОУП на с. Твърдица.  
              В ПУП-ПУР да се посочат елементи, габарити и радиуси на обслужващата улица, съгласно нормативните изисквания за осигуряване на транспортен достъп в зоната. Към ПУП-ПУР да се изготви комуникационно-транспортно решение с организация на движението за обвръзката с общински път Бургас – Твърдица.
Да се изготви трасировъчен чертеж с посочени засегнатите с ПУП-ПУР площи и начина на трайно ползване, по реда на чл.16, ал.7 от ЗУТ. 
ПУП-ПРЗ да се изготви при условията на чл.16 от ЗУТ, с посочен процент на редукция и баланс на територията за засегнатия поземлен имот.

ПУП-ПРЗ да се изготви в съответствие с допустимите градоустройствените показатели за устройствена зона 3/Ов, както следва: Плътност до 15%; Кинт до 0,5; Височина до 7,00м.; Озеленяване над 60%, съгласно ОУП на землището на с.Твърдица.

Разработките да се изготвят в обем и съдържание, съгласно изискванията на Наредба №8 за ОС на УП, с необходимите схеми на техническата инфраструктура. 
ПУП подлежат на съгласуване с контролните органи и експлоатационните дружества.
Решението да се разгласи по реда на чл.124б, ал.2 от ЗУТ.
Приложения: заявление вх.№94-01-12939/07.10.2014г., скица №85/04.03.2014г. за имот№506.31 по ПНИ, задание за проектиране на ПУП-ПРЗ; задание за проектиране на ПУП-ПУР; предложение за обхват на ПУП-ПУР, писмо изх.№4556/31.07.2014г.на РИОСВ-Бургас, Протокол-Решение№35/19.11.2014г. от заседание на ОЕСУТ; извадка от одобрен ОУП на с. Маринка. 
ДИМИТЪР НИКОЛОВ

Кмет на Община Бургас
